Jong ma van Durban het glo baba verwurg | Maroela Media
WAARSKUWING: Besonderhede in die berig kan sensitiewe lesers en kinders ontstel.
'n 24-jarige vrou is in hegtenis geneem ná 'n pasgebore baba dood aangetref is in 'n vullisblik in Cato Manor in Durban.
Die polisie is Saterdag na die woonstelblok in Candellaweg ontbied. Lede van die gemeenskap het op die liggaam van 'n pasgebore baba afgekom. Die seuntjie was in 'n blou hemp toegedraai en is in 'n munisipale asblik geplaas.
Verdere ondersoek het hulle na 'n spesifieke woonstel gelei. "Hier het beamptes die grusame ontdekking gemaak van die naelstring in 'n emmer. Die baba is gewurg en weggegooi," het die KwaZulu-Natalse polisie in 'n verklaring gesê.
Die 24-jarige vrou is in hegtenis geneem. Sy sal na verwagting Maandag in die Durban-landdroshof verskyn op aanklag van moord.
Cato Manor KwaZulu-Natal
Of jy n baba vermoor nadat hy/sy die eerste lig aanskou het, en of jy n aborsie ondergaan, dit is presies dieselfde; Moord. Voorkoming is beter as genesig, gebruik geboorte beperking, dit is orals gratis beskikbaar.
Nog 'n onskuldige lewetjie wat geneem is. Hoe kan 'n mamma so iets doen? Maak nie saak wat die omstandighede is nie. Hoop sy kry 'n massiewe straf!!
@jinny jualinda, nee moenie veralgemeen nie. Wat hier gebeur het is baie tragies. Maar jy kan nie aborsie onder hierdie selfde berig kam nie. Hoe weet jy watter omstandighede sommige meisies / vroues swanger geword het. REGTIG herdink asb jou antwoord hierop.
Die feit dat dit wettig is om vir 'n aborsie te gaan, het sekere kanale oopgemaak vir vroue om te doen soos hierdie berig nou aandui. Ek verstaan daar is situasies soos bv vergragting (waar 'n vrou absoluut geen beheer gehad het vir die swangerskap nie) wat 'n uitsondering is, maar om onverantwoordelik te wees is 'n ander storie. Daar is baie verskillende voorbehoedmiddels op die mark vandag.